b'\n_START_ARTICLE_\nJens Wei\xc3\x9fflog\n_START_SECTION_\nUspehi\n_START_PARAGRAPH_\n\xc5\xbde kot 19-leten je zmagal na Novoletni turneji v sezoni 1983/84 kot \xc4\x8dlan Vzhodne Nem\xc4\x8dije._NEWLINE_"Floh"(=bolha), kot so ga tudi klicali zaradi njegove velikosti in lahkega telesa, je isto sezono osvojil tudi svetovni pokal, na olimpijskih igrah v Sarajevu pa je osvojil zlato medaljo na mali in srebrno na veliki skakalnici._NEWLINE_V tej zimi je Weissflog skupaj z Nyk\xc3\xa4nenom dominiral na vseh mo\xc5\xbenih tekmovanjih._NEWLINE_Najbolj zanimiv in spo\xc5\xa1tovan podatek je ta, da se je kar 12 sezon kosal z najbolj\xc5\xa1imi. Njegovo formo ni zmotila ne zdru\xc5\xbeitev obeh Nem\xc4\x8dij leta 1990, ne sprememba klasi\xc4\x8dne v V-tehniko skakanja leta 1993. Na olimpijskih igrah v Lillehammerju je bil zlat na veliki napravi posami\xc4\x8dno in ekipno, s tem pa se je zapisal v zgodovino kot edini, ki je osvojil olimpijska naslova v paralelni in V-tehniki._NEWLINE_Na svetovnih prvenstvih je Weissflog osvojil 2 zlati medaji posami\xc4\x8dno na mali napravi (1985, 1989), tri srebrne na veliki skakalnici (posami\xc4\x8dno, velika naprava (1989) in ekipno, velika naprava (1984 in 1995)) ter \xc5\xa1tiri bronaste (posami\xc4\x8dno, velika naprava (1991 in (1993) ter ekipno, velika naprava (1985 in 1991)._NEWLINE_\xc5\xa0tirikrat je osvojil Novoletno turnejo. Prvi je bil \xc5\xbee v sezoni 1983/84, 1984/85, 1990/91 in 1995/96, poleg tega poa je bil \xc5\xa1e petkrat drugi._NEWLINE_Celo kariero je nekako pre\xc5\xbeivel v Nyk\xc3\xa4nenovi senci, a vendar mu je uspelo nekaj, kar fincu ni nikoli. In namre\xc4\x8d presko\xc4\x8dil je 200 metersko znamko.\n_START_SECTION_\nZaklju\xc4\x8dek kariere\n_START_PARAGRAPH_\nKariero je zaklju\xc4\x8dil po sezoni 1995/96. Sedaj je hotelir v doma\xc4\x8dem kraju in \xc5\xa1portni komentator na nem\xc5\xa1ki televiziji ZDF.'